નોંધનીય છે કે, અમદાવાદ ગાંધીનગર હાઈવે પર આવેલી SGVP હોસ્પિટલમાં સારવાર લઈ રહ્યો હતો ત્યારે હાર્દિકે ફેસબૂક લાઈવ દ્વારા તેના સમર્થકો અને પાસના નેતાઓને પારણાં કરી લેવાની સલાહ આપી હતી. 2 મિનિટ અને 10 સેકન્ડના વીડિયોમાં હાર્દિકે ઉપવાસ પર બેઠેલા પાટીદાર સાથીઓને ગામના આગેવાનો, ગામના વડીલો કે માતા-પિતાના હાથે આજે સાંજે પાંચ વાગ્યા સુધીમાં પારણાં કરી લેવાની સલાહ આપી છે. પારણાં કરીને આ સંઘર્ષના સમયમાં મને સાથ અને સહયોગ આપો એવી મારી નમ્ર વિનંતિ છે.